  Майя Бывальцева 7-тӥ толсурлы Удмуртиын коронавирус инфекциен черлан 190 выль учыръёсты пусйизы. Со сярысь элькунысь оперативной штаб ивортӥз. Выль черламъёс пӧлын Ижкарын 101 улӥсьёс, Эгра ёросын – 11, Глазкарын – 10, Можгаын – укмыс, Ува ёросын – тямыс, Вавож, Кез, Красногорск ёросъёсын – быдэн сизьым, Глаз, Балезино, Алнаш, Сьӧлта ёросъёсын – быдэн ньыль, Юкаменск, Грак ёросъёсын – быдэн куинь, Можга, Сюмси ёросъёсын – быдэн кык, Яр, Якшур-Бӧдья, Кизнер, Дэри ёросъёсын – быдэн одӥг. 127 адями висёнэз вормиз Туннэ нуналлы Удмуртиын выль коронавирус инфекциен черлан 14 сюрс 829 учыр лабораториосын зэматэмын. 11 сюрс 617 адями йӧназ, 244 мурт кулӥз. Та дыре 207 висисьёслэн тазалыксы секыт лыдъяське. Оглом элькунын коронавируслы 667 сюрс 985 эскеронъёс ортчытӥзы, берло нуналэ – 3 сюрс 209.  Тегъёс: Тазалык Ижкар висён Удмуртия коронавирус  